CELEX: C2007/247/04
Language: mt
Date: 2007-10-20 00:00:00
Title: Kawża C-318/07: Talba għal deċiżjoni preliminari mressqa minn Bundesfinanzhof (il-Germanja) fil- 11 ta' Lulju 2007 — Hein Persche vs Finanzamt Lüdenscheid

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/3
            
         Talba għal deċiżjoni preliminari mressqa minn Bundesfinanzhof (il-Germanja) fil-11 ta' Lulju 2007 — Hein Persche vs Finanzamt Lüdenscheid
   (Kawża C-318/07)
   (2007/C 247/04)
   Lingwa tal-kawża: Il-Germaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrent: Hein Persche.
   
      Konvenuta: Finanzamt Lüdenscheid.
   Domandi preliminari
   
               1)
            
            
               Ir-rigali in speċi, magħmula minn ċittadin ta' Stat Membru, li jkunu jikkonsistu f'prodotti għall-użu ta' kuljum lil organizazzjonijiet li għandhom l-uffiċċju rreġistrat tagħhom fi Stat Membru ieħor u li huma rrikonoxxuti bħala ta' utilità pubblika skond id-dritt ta' dan il-pajjiż għandhom jiġu kkunsidrati bħala li jaqgħu taħt il-prinċipju ta' moviment liberu tal-kapitali (Artikolu 56 tat-Trattat li jistabbilixxi l-Komunità Ewropea)?
            
         
               2)
            
            
               Fil-każ ta' tweġiba pożittiva għall-ewwel domanda, dispożizzjoni ta' Stat Membru li tagħti benefiċċju fiskali fir-rigward tar-rigali lil organizzazzjonijiet ta' utilità pubblika biss jekk dawn ta' l-aħħar għandhom l-uffiċċju rreġistrat tagħhom fit-territorju nazzjonali għandha tiġi kkunsidrata bħala li tmur kontra l-prinċipju tal-moviment liberu tal-kapitali (Artikolu 56 tat-Trattat li jistabbilixxi l-Komunità Ewropea), meta jittieħed in kunsiderazzjoni, minn naħa, l-obbligu li l-amministrazzjoni fiskali għandha li tivverifika d-dikjarazzjonijiet tal-persuni taxxabbli u, min-naħa l-oħra, il-prinċipju tal-proporzjonalità (it-tielet paragrafu ta' l-Artikolu 5 tat-Trattat li jistabbilixxi l-Komunità Ewropea)?
            
         
               3)
            
            
               Fil-każ ta' tweġiba pożittiva għat-tieni domanda, id-Direttiva 77/799/KEE għandha tiġi kkunsidrata bħala li tobbliga lill-amministrazzjoni fiskali ta' Stat Membru sabiex tirrikorri għall-għajnuna ta' Stat Membru ieħor sabiex tistabbilixxi l-fatti fuq sitwazzjoni li toriġina minn dan l-aħħar Stat Membru jew inkella jekk huwiex possibbli li r-regoli proċedurali ta' l-Istat Membru tal-persuna taxxabbli jeżiġux li din il-persuna taxxabbli jkollha l-oneru tal-prova fir rigward ta' fatti li seħħew barra minn pajjiżu (oneru tal-prova oġġettiv)?